Bolest
Dobrý deň, chcem sa spýtať ci nie je problem ak sa uziva ducino25mg spolu s almiral gelom pripadne ci je volnopredajne nieco silnejsie. Ďakujem
Dobrý deň,
ďakujeme za Vašu otázku.
Dicuno patrí do skupiny liekov známych ako nesteroidové protizápalové lieky (NSAID). Má protizápalový, pôsobiaci proti bolesti a horúčku znižujúci účinok. Používa sa na symptomatickú liečbu akútnej bolesti miernej až strednej intenzity a na symptomatickú liečbu akútnych migrenóznych bolestí hlavy. Kombinácia s almiral gelom je vhodná, obsahujú rovnaké liečivo a odlišujú sa aj v ceste podanie. Topické prípravky sa vstrebávajú do systému minimálne. V prípade bolesti možete skúsiť aj kombináciu analgetík ako je napríklad
Cetalgen
. CETALGEN 500 mg/200 mg obsahuje dve liečivá: ibuprofén a paracetamol. Určený je na krátkodobú liečbu stredne silnej bolesti spojenej s bolesťou hlavy (nie migrénou), chrbta, menštruačnou bolesťou, bolesťou zubov, reumatickou a svalovou bolesťou, nachladnutím a chrípkou, zapáleným hrdlom a horúčkou. Tento liek je zvlášť vhodný na bolesť, ktorá si vyžaduje silnejšiu analgéziu (potlačenie bolesti) ako samotný ibuprofén alebo paracetamol. Najnižšia účinná dávka sa má použiť na čo najkratšiu dobu potrebnú na úľavu od príznakov. Užívajú sa 1-2 tablety najviac 3x denne. Interval medzi dávkami má byť najmenej 6 hodín. Počas 24 hodín sa nemá užiť viac ako 6 tabliet (3 000 mg paracetamolu, 1 200 mg ibuprofénu). V prípade zápalu je vhodnejší liek Ducino.
Ak sa Váš zdravotný stav nezlepší do niekoľkých dní, odporúčam kontaktovať lekára.
Prajem pekný zvyšok dňa.
S pozdravom,
PharmDr. Anna Pacalajová